Leslie Cheung

Leslie Cheung Kwok-wing (nama lahir Cheung Fat-chung; 12 September 1956 – 1 April 2003) ialah seorang penyanyi dan pelakon Hong Kong. Beliau dianggap antara ikon budaya paling berpengaruh dalam dunia penutur bahasa Cina, terkenal dengan personaliti berkarisma, watak filem yang penuh gaya, serta persembahan pentas avant-garde dan androgini. Sepanjang 26 tahun kerjayanya, beliau mengeluarkan lebih 40 album muzik dan membintangi 56 buah filem.

Dilahirkan di Kowloon, Hong Kong British, Cheung melanjutkan pelajaran di England sejak usia 12 tahun sebelum pulang pada 1976. Namanya mula dikenali pada 1977 apabila menyertai Asian Singing Contest anjuran RTV, dan meraih populariti besar pada 1984 melalui lagu hit "Monica". Cheung dianggap antara perintis utama Kantopop, membentuk identiti genre tersebut pada era 1980-an. Pada 1989, beliau mengumumkan "persaraan" daripada dunia muzik dan berhijrah ke Kanada pada tahun berikutnya, namun kembali ke Hong Kong pada 1994. Kemunculan semula beliau di penghujung 1990-an, terutamanya menerusi album Red (1996), menampilkan eksperimen bunyi dan imej yang berani.

Selain muzik, Cheung mencapai kemasyhuran di seluruh Asia menerusi filem seperti A Better Tomorrow (1986) dan A Chinese Ghost Story (1987). Beliau memenangi anugerah Pelakon Lelaki Terbaik pada Anugerah Filem Hong Kong 1991 melalui lakonannya dalam Days of Being Wild (1990), serta dikenali di peringkat antarabangsa melalui persembahan mantap dalam Farewell My Concubine (1993) dan Happy Together (1997).

Pada 1 April 2003, Cheung yang menghidap kemurungan klinikal, meninggal dunia selepas terjun dari tingkat 24 Hotel Mandarin Oriental, Hong Kong.

 Latar belakang 

Cheung lahir di Hong Kong dengan nama lahir Cheung Fat-chung, yang kemudian diubah menjadi Cheung Kwok-Wing. Cheung ialah anak bongsu daripada 10 orang adik-beradik dari keluarga Hakka kelas sederhana. Cheung Wut Hoi (ayah beliau) ialah seorang tukang jahit ternama, antara pelanggan beliau adalah pelakon Amerika Syarikat, William Holden dan Cary GrantKevin Thomas, "A Career In Full Plumet",  Los Angeles Times, Jun 22, page 6, 1997 .Michel Ciment, Hubert Niogret, "Interview of Leslie Cheung", Positif no. 455/1999, Berlin, conducted on 21 February 1998 Chitose Shima, "Leslie Cheung Interview", All About Leslie, P25-40, Saangyo Henshu Center Co., Ltd., Tokyo, Jepun, 1999, ISBN 4-916199-10-3 Ibu bapa beliau bercerai ketika beliau berusia muda. Semasa di Hong Kong, Leslie Cheung bersekolah di Sekolah Rosaryhill, Jalan Stubbs, Hong Kong. 

Ketika umur 12 tahun, beliau dihantar ke Sekolah Norwich di England. Beliau bekerja sebagai pelayan bar di restoran keluarganya di Southend-on-Sea dan menyanyi pada hujung minggu. Pada masa itu beliau memilih nama pentas, "Leslie". Menurut Cheung, dia memilih nama itu disebabkan "Saya suka filem Gone with the Wind dan saya menyukai Leslie Howard. Nama itu boleh digunakan oleh lelaki dan perempuan, jadi saya menyukainya".Richard Corliss, "Forever Leslie", Time Asia, vol. 157, No. 18, Mei, 2001,   Semasa di sebuah konsert, beliau memberitahu nama itu terdengar seksi berbanding nama barat beliau "Bobby".

Di dalam beberapa wawancara, Cheung mengatakan masa kecil beliau tidaklah bahagia. "Saya tidak memiliki masa kecil yang bahagia. Pertengkaran, perkelahian dan tidak tinggal bersama ibu bapa; Saya tinggal bersama nenek." (menurut wawancara Majalah Time ditulis oleh Richard Corliss) "Yang saya boleh kata mengenai masa kecil saya ialah ibu bapa saya tidak tinggal serumah dengan saya. Sebagai seorang budak, hal ini sukar difahami dan menyebabkan saya tertekan."Richard Corliss, "Forever Leslie", Time Asia, vol. 157, No. 18, May, 2001,  

Cheung menyambung pengajiannya di Universiti Leeds di sebelah utara England, di mana beliau belajar pengurusan tekstil. Beliau meninggalkan pengajian di menara gading semasa akhir tahun pertama kerana ayah beliau sakit tenat dan meminta beliau kembali ke Hong Kong. Cheung tidak kembali ke England untuk menyambung pengajian beliau selepas itu.Michel Ciment, Hubert Niogret, "Interview of Leslie Cheung", Positif no. 455/1999, Berlin, conducted on 21 February 1998Chitose Shima, "Leslie Cheung Interview", All About Leslie, P25-40, Sangyo Henshu Center Co., Ltd., Tokyo, Jepun, 1999, ISBN 4-916199-10-3

 Kehidupan peribadi 
Selain daripada menjadi penyanyi Cantopop, Cheung merupakan aktif dalam bidang politik dan membincangkan mengenai identiti seksual.Yau, Ching (2010). As Normal As Possible. HKU: Hong Kong University Press. pp. 133–149. Beliau mengumumkan hubungan seks sejenis dengan Daffy Tong semasa konsert pada tahun 1997. Hal ini telah menyebabkannya untuk mendapat tempat dalam kalangan masyarakat LGBT di China, Jepun, Taiwan dan Hong Kong. Dalam temu ramah pada 2001 dengan Majalah Time, Cheung berkata: "Lebih tepat kalau dikatakan bahawa saya seorang biseksual.Corliss, R. (2001). "Forever Leslie", Time (Asia Edition). Retrieved 17 December 2005. Saya pernah mempunyai teman wanita apabila saya berumur 22 atau lebih, saya telah bertanya kepada teman wanita saya, Teresa Mo untuk berkahwin dengan saya," tetapi tidak berjaya. Dalam dua wawancara pada tahun 1992 dan 2002, Cheung juga menyatakan bahawa "Fikiran saya adalah biseksual, mudah bagi saya untuk mengasihi seorang wanita, saya juga mudah untuk mencintai seorang lelaki" dan "saya percaya seorang pelakon yang baik akan menjadi androgini, dan sentiasa berubah." Hal ini merujuk kepada persembahan keinterseksan, pemakaian androgen, dan kewanitaan gay dalam muzik dan video muziknya.

Cheung dan Ngai Sze-Pui (倪 詩 蓓), seorang model dan pelakon Hong Kong yang ditemui pada set Agency 24, berada dalam hubungan selama dua tahun.

Walaupun demikian, pengarang Nigel Collett, yang menulis sebuah buku tentang Cheung berjudul Firelight of a Different Color: The Life and Times of Leslie Cheung Kwok-wing, menyimpulkan bahawa Cheung ialah gay dan perjuangan penyanyi dengan seksualitinya menyebabkan kemurungannya. 

Cheung menjawab soalan mengenai kekasih, "Dari segi kekasih, saya rasa saya boleh menjadi sahabat yang lebih baik daripada kekasih kerana saya kerja keras. Untuk berkongsi rasa cinta saya, orang itu harus berkompromi sesuatu." Kenyataan ini dibuat semasa wawancara selepas pembebasan Okinawa Rendezvous.

Cheung tidak pernah berkahwin akan tetapi berada dalam hubungan tempoh panjang dengan rakan zaman kanak-kanak, Daffy Tong.http://www.jaynestars.com/news/daffy-tongs-love-for-leslie-cheung-remains-strong/

Filemografi

 Meninggal 

Cheung meninggal dunia pada 1 April 2003 pada pukul 6.43 petang (waktu Hong Kong). Beliau terjun dari tingkat 24 Hotel Mandarin Oriental, yang terletak di Wilayah Tengah, Hong Kong. Beliau meninggalkan sekeping nota yang menyatakan bahawa dia menderita tekanan. Beliau berusia 46 tahun ketika itu.

Sebagai seorang artis popular di Asia, kematian Cheung meruntunkan hati jutaan peminatnya serta mengejutkan industri hiburan Asia dan komuniti Cina seluruh duniaCorliss, R. (2003). That old feeling: Days of being Leslie. Time Magazine Asia Edition. Retrieved December 17, 2005, from   Stephen Kelly, ""WHY DOES IT HAVE TO BE LIKE THIS?" Leslie Cheung, 1956-2003", , 8 Mei 2003"Leslie Cheung Kwok-Wing commits suicide.", Hong Kong Entertainment News in Review (2003), , Retrieved December 17, 2005"Actor Leslie Cheung 'found dead'", BBC, Apr. 1, 2003, "Activities to Commemorate Leslie Cheung", Xinhua, Apr. 2, 2005, Yu Sen-lun, "The Leslie Cheung Legend Lives on", TaiPei Times, Apr. 10, 2003,  Bruce Einhorn, "Hong Kong: A City in Mourning", BusinessWeek, Apr. 14, 2003, . Sehari selepas kematian Cheung, teman lelakinya, Tong, mengesahkan bahawa Cheung menderita kemurungan dan telah berjumpa dengan pakar psikiatri selama setahun. Dia juga mengungkapkan bahawa Cheung pernah mencuba untuk membunuh bunuh diri pada 2002. Semasa upacara pengebumian, anak saudara mendiang menyatakan Cheung menghidap kemurungan klinikal dan telah menderita selama setahun (2002-2003). 

Tanpa menghiraukan risiko penyakit SARS dan peringatan WHO untuk perjalanan ke Hong Kong, puluhan ribu termasuk para selebriti dan peminat, ramai yang datang dari luar negera seperti China, Taiwan, Jepun, Asia Tenggara, Amerika Syarikat dan Kanada membanjiri upacara penghormatan terakhir Cheung, yang diadakan untuk pelawat umum pada 7 April 2003. Cheung dikremasi pada 8 April 2003. Sepanjang sebulan, kematian Cheung mendominasi akhbar utama Hong Kong dan lagu-lagunya sentiasa diudarakan. Album terakhir Cheung Everything Follows the Wind diterbitkan tiga bulan setelah kematiannya.

Surat terakhir Cheung (terjemahan):

"Depresi! Terima kasih kepada semua rakanku. Terima kasih kepada Profesor Felice Lieh-Mak (pakar psikiatri Cheung). Tahun ini begitu susah. Saya tidak dapat bertahan lagi. Terima kasih kepada Encik Tong. Terima kasih keluargaku. Terima kasih kakak Fei (Lydia Shum Din-ha). Dalam hidup saya tidak melakukan yang jahat. Mengapa harus berakhir seperti ini?"

Anugerah dan pencalonan

RTHK Top 10 Gold Songs Awards
 Tahun  Kategori  Penerima Keputusan	1984Top 10 Gold Songs"Monica"	1985Top 10 Gold Songs"Wild Wind" ()	1986 Top 10 Gold Songs"Past Love" () 	1987 Top 10 Gold Songs"Sleepless Night" () 	Best CDSummer Romance	Sales Award (Best-Selling Album of the Year) Summer Romance	1988 Top 10 Gold Songs"Silence is Golden" () 	 Top 10 Gold Songs "Don’t Need Too Much" ()	IFPI Award Himself1999 Top 10 Gold Songs"Left Right Hand" () 	 Golden Needle Award Himself	2000 Top 10 Gold Songs"Big Heat" () 	2002 Silver Jubilee AwardHimself 	

Jade Solid Gold Best Ten Music Awards
 Tahun  Kategori  Penerima Keputusan	1983Top 10 Gold Songs"Wind Blows On" ()	1984"Monica"	1985"Wild Wind" ()	1986"Past Love" () 	"Who Resonates With Me" () 	Gold Song Gold Award (Best Song of the Year)	1987 Top 10 Gold Songs"Sleepless Night" () 	Gold Song Gold Award (Best Song of the Year)	1988 Top 10 Gold Songs"Silence is Golden"() 	"Closer" ()	Most Popular Male ArtistHimself	1989 Top 10 Gold Songs"Starting from Zero" () 	Most Popular Male ArtistHimself	1999Honours Award	2000 Four Channel Award (Best Album of the Year)Untitled 	Honours AwardHimself	

Anugerah muzik lain
 Tahun Anugerah Kategori  Penerima Keputusan	1988Ultimate Song Chart Awards  Ultimate Male Artist Gold AwardHimself	1989	 IFPI AwardSide Face (側面)	1999 Ultimate Song Award (No. 1 Song of the Year)"Left Right Hand"()Metro Radio Hit Music AwardsMetro Radio Hit Song of the Year	Metro Radio Top 10 Hit Songs	2000CCTV-MTV Music Honours Asia's Biggest SuperstarHimself2001Chinese Pop Music Media Awards Best Male Singer		

Hong Kong Film Awards
 Tahun  Kategori  Filem Keputusan	1983Best ActorNomad (烈火青春)	1988A Better Tomorrow 2 (英雄本色2)	Best Original Film SongA Chinese Ghost Story (倩女幽魂)1989 Best ActorRouge (胭脂扣) 	1991Days of Being Wild (阿飛正傳) 	1994 Best Original Film SongThe Bride With White Hair (白髮魔女傳) 	1995 Best ActorHe's a Woman, She's a Man (金枝玉葉) 	Best Original Film Song	1996The Phantom Lover (夜半歌聲) 	1997 Best ActorViva Erotica (色情男女) 	Best Original Film SongWho's the Woman, Who's the Man? (金枝玉葉2)	1998 Best ActorHappy Together (春光乍洩) 	2003Inner Senses (異度空間) 	

Golden Horse Awards
 Tahun  Kategori  Filem Keputusan	1991Best ActorDays of Being Wild (阿飛正傳)	1993Best Original SongThe Bride With White Hair (白髮魔女傳)	1994He's a Woman, She's a Man (金枝玉葉)	1995The Phantom Lover (夜半歌聲)1996 Best ActorTemptress Moon (風月)	Best Original Song	Who's the Woman, Who's the Man? (金枝玉葉2)	1997 Best ActorHappy Together (春光乍洩) 	2000Double Tap (鎗王) 	2002Inner Senses (異度空間) 	

Anugerah filem lain
 Tahun Anugerah Kategori  Filem Keputusan	1991Asia Pacific Film Festival Best ActorDays of Being Wild (阿飛正傳)	1993Cannes Film Festival Farewell My Concubine (霸王別姬)	1994Hong Kong Film Critics Society Awards Ashes of Time (東邪西毒)Japan Film Critics SocietyFarewell My ConcubineVenice Film FestivalAshes of Time1996Cannes Film Festival Temptress Moon (風月)	1997Cannes Film Festival Happy Together (春光乍洩)

 Rujukan 

Bacaan lanjutan
 Simon Broughton, Mark Ellingham, World Music Volume 2: Latin and North America, Caribbean, India, Asia and Pacific, BBC Radio, 2000, ISBN 1-85828-636-0
 Kei Mori, "夢想之欠片 (Broken pieces of dreams)", Renga Shyobo Shinshya Co Ltd, Tokyo, Japan, 2004, ISBN 4-902603-55-1
 Chitose Shima, "Leslie Cheung Interview", All About Leslie, p25–40, Sangyo Henshu Center Co., Ltd., Tokyo, Japan, 1999, ISBN 4-916199-10-3
 Chitose Shima, Time of Leslie Cheung, Sangyo Henshu Center Co., Ltd., Tokyo, Japan, 2004, ISBN 4-916199-59-6
 City Entertainment Editor Committee, Leslie Cheung's Movie World 2 (1991–1995), City Entertainment, Hong Kong, 2006, ISBN 962-8114-98-0
 De Hui, Leslie Cheung's Movie Life I, II, Shanghai Bookstore Publishing House, Shanghai, 2006, ISBN 7-80678-557-4.

Pautan luar

レスリー・チャン（張國榮）スマイル
 In Memory Of Leslie Cheung
Leslie Cheung Cyberworld Official website of Red Mission, providing material on Cheung's music, movies, interviews, photos, etc.
Leslie Cheung Fan Club of China Official website of Leslie Cheung Fan Club of China, providing material on Cheung's music, movies, interviews, photos, radio, forum, etc.
Leslie Cheung Internet Fan Club Official website of the Leslie Cheung Internet Fan Club
张国荣遗书版本多
张国荣真假遗书之谜 
张国荣遗书出现第二个版本全文寥寥五十余字
"Farewell, Leslie Cheung", Los Angeles City Beat by A. Klein (2003) . Retrieved 17 December 2005

Kategori:Pelakon lelaki Hong Kong
Kategori:Penyanyi lelaki Hong Kong
Kategori:Penggubah Hong Kong